Þjóðverjar hafa áhyggjur á fækkun starfa í bílaðiðnaði Eftir því sem rafknúnum ökutækjum fjölgar er hætta á því að störfum í bílaiðnaði í Þýskalandi fækki töluvert á næstu tíu árum . Þýskir fjölmiðlar greina frá því að störfum tengdum bílaiðnaði gæti kostað yfir 400 þúsund manns atvinnuna fyrir 2030 . Þetta kemur fram í skýrslu nefndar á vegum þýskra stjórnvalda . Vélar rafbíla eru gerðar úr færri hlutum og þurfa minna viðhald en bílar með brunahreyfla . Mun skemmri tíma tekur að framleiða rafbíla en bíla með sprengihreyfli auk þess sem framleiðsla rafhlaðnanna fer fram annars staðar . Framleiðsla bifreiða í dag er ennfremur alltaf að verða sjálfvirkari og það kallar á fækkun starfa í bílaiðnaðinum . Árið 2018 höfðu hátt í ein milljón manna störf í bílaiðnaði í Þýskalandi og höfðu aldrei verið fleiri frá árinu 1991 . Samtök bílaiðnaðarins í Þýskalandi hafa að vonum áhyggjur á þessari þróun og finnst þessi spá um fækkun starfa óraunsæ og full svartsýn .